**H O T Ă R Â R E**

**privind predarea unui obiectiv de investiții**

**Inspectoratului pentru Situaţii de Urgenţă "Avram Iancu" al Judeţului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 87 din 17.05.2021 privind predarea unui obiectiv de investiții Inspectoratului pentru Situaţii de Urgenţă "Avram Iancu" al Judeţului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 17845/2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 17848/2021 şi Avizul nr. 17845 din 20.05.2021 adoptat de Comisia de specialitate nr. 4, emis în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de :

* Hotărârea Consiliului Județean Cluj nr. 52/2011 privind aprobarea conţinutului acordului de cooperare între Consiliul Judeţean Cluj şi Inspectoratul pentru Situaţii de Urgenţă "Avram Iancu" al Judeţului Cluj;
* Hotărârea Consiliului Județean Cluj nr. 292/2011 privind aprobarea caracteristicilor principale şi indicatorilor tehnico–economici pentru obiectivul de investitii D.A.L.I. “Amenajare Centru Judeţean de Conducere şi Coordonare a Intervenţiilor şi Dispecerat Integrat” Cluj-Napoca, B-dul 21 Decembrie 1989, nr. 71, modificată prin Hotărârea nr. 164/2013;
* Hotărârea Consiliului Județean Cluj nr. 47/2020 privind aprobarea contractului de asociere dintre Județul Cluj și Inspectoratul pentru Situaţii de Urgenţă „Avram Iancu" al Judeţului Cluj;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile :

* art. 76, ale art. 84, ale art. 87 alin. (1) și (2) și ale art. 173 alin. (1) lit. c), d) și e), alin. (5) lit. h), alin. (7) lit. a) și alin. (8) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 23 și ale art. 35 alin. (1) din Legea privind finanțele publice locale nr. 273/2006, cu modificările și completările ulterioare;
* art. 3, ale art. 792 - 857 și ale art. 858 – 870 din Legea privind Codul civil nr. 287/2009, republicată, cu modificările şi completările ulterioare;
* art. 6, ale art. 9 lit. i) și j), ale art. 17, ale art. 22, ale art. 27 și ale art. 28 din Legea nr. 10/1995 privind calitatea în construcţii, republicată, cu modificările şi completările ulterioare;
* art. 1, ale art. 3 - 5, ale art. 11, ale art. 13, ale art. 25 și ale art. 33 din Ordonanța de urgență a Guvernului nr. 21/2004 privind Sistemul Național de Management al Situațiilor de Urgență, aprobată prin Legea nr. 15/2005, cu modificările și completările uterioare;
* art. 10 lit. d), ale art. 21 alin. (1) și ale art. 25 lit. d) din Legea privind apărarea civilă nr. 481/2004, republicată, cu modificările și completările ulterioare;
* art. 15 lit. a) din Legea privind apararea impotriva incendiilor nr. 307/2006, cu modificările și completările ulterioare;
* Legii contabilității nr. 82/1991, republicată, cu modificările și completările ulterioare;
* Ordinului Ministrului Finanțelor Publice nr. 1.917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă predarea obiectivului de investiții “Amenajare Centru Judeţean de Conducere şi Coordonare a Intervenţiilor şi Dispecerat Integrat, Cluj-Napoca, B-dul 21 Decembrie 1989, nr. 71” către Inspectoratul pentru Situaţii de Urgenţă "Avram Iancu" al Judeţului Cluj.

**Art. 2.** În termen de 30 de zile de la comunicarea prezentei hotărârii se încheie procesul-verbal de predare-preluare între Consiliul Județean Cluj și Inspectoratul pentru Situaţii de Urgenţă "Avram Iancu" al Judeţului Cluj.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane și Direcția de Administrare a Domeniului Public și Privat al Județului Cluj.

**Art. 4.** Prezenta hotărâre se comunică Direcței Generale Buget-Finanțe, Resurse Umane; Direcției de Administrare a Domeniului Public și Privat al Județului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 75 din 27 mai 2021**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*